jkorsvik/nowiki_second_scrape_merged huggingface dataset:
The Poison

The Poison er metalcorebandet Bullet for My Valentines første fullengde album, utgitt 3. oktober 2005 (14. februar 2006, Valentinsdagen, i USA). Albumet inneholder 13 låter, hvorav 2 har vært med på tidligere utgivelser. «Cries in Vain» var med på bandets selvtitulerte debut EP i tillegg til den amerikanske utgaven av Hand of Blood, mens «4 Words (To Choke Upon)» var med på Hand of Blood. Albumet har solgt 336 000 kopier i USA pr. 4. august 2007.


== Sporliste ==
«Intro» – 2:23
«Her Voice Resides» – 4:18
«4 Words (to Choke Upon)» – 3:44
«Tears Don't Fall» – 5:48
«Suffocating Under Words of Sorrow (What Can I Do)» – 3:36
«Hit the Floor» – 3:30
«All These Things I Hate (Revolve Around Me)» – 3:45
«Room 409» – 4:01
«The Poison» – 3:39
«10 Years Today» – 3:56
«Cries in Vain» – 3:56
«Spit You Out» – 4:08
«The End» – 8:15


== Artister ==
Matthew «Matt» Tuck – vokal, gitar
Michael «Padge» Padget – gitar, koring
Jason «Jay» James – bass, koring
Michael «Moose» Thomas – trommer


== Eksterne lenker ==
(en) The Poison på Discogs 
(en) The Poison på MusicBrainz 
(en) The Poison på Spotify 
(en) The Poison på AllMusic
Huldrenøkkel

Huldrenøkkel (Botrychium matricariifolium) er en bregneplante tilhørende ormetungefamilien. Huldrenøkkel er fredet etter naturvernloven.


== Referanser ==


== Eksterne lenker ==
(en) Huldrenøkkel i Encyclopedia of Life 
(en) Huldrenøkkel i Global Biodiversity Information Facility 
(no) Huldrenøkkel hos Artsdatabanken 
(sv) Huldrenøkkel hos Dyntaxa 
(en) Huldrenøkkel hos ITIS 
(en) Huldrenøkkel hos NCBI 
(en) Huldrenøkkel hos The International Plant Names Index 
(en) Huldrenøkkel hos Tropicos 
(en) Kategori:Botrychium matricariifolium – bilder, video eller lyd på Wikimedia Commons 
Botrychium matricariifolium – detaljert informasjon på Wikispecies Huldrenøkkel hos Artsdatabanken (søk på «Huldrenøkkel»)Huldrenøkkel i Den virtuella floran.
Phu yak

Phu yak (thai: ผู้ยักษ์ ([pʰu: jak]), noen ganger også transkribert som phu yuk, av sanskrit यक्ष, yakṣa) er en kjempe fra thai mytologi og sagn. Phu yak er inspirert av rakshasaene i indisk mytologi, og man oversetter derfor ofte dette ordet med djevel. Selv om en Phu yak er en ond skikkelse, kan de overvinnes og bli med på det godes side. I thai-versjonen av Ramayana-eposet (Ramakian) er prins Ramas hovedmotstander, djevelkongen Tosakanth. Ofte kan man se statuer av Phu yak som vokter templer i Thailand (også disse er Phu Yak-er som originalt var onde, men som har blitt overvunnet, og nå er i det godes tjeneste). Typisk avbildes de med grønn hudfarge, runde hoder, store øyne, store hjørnetenner, et sint ansiktsuttrykk, og en thai-krone på hodet (som på bildet), men det er også mulige at en Phu yak avbildes som et menneske med rød hud og langt, svart hår, slik som en rakshasa avbildes i indisk tradisjon.


== Trivia ==
I filmen Mannen med den gyldne pistol blir James Bond servert en flaske vin av merket Phuyuck (årgang '74). Dette merket er oppkalt etter Thailands Phu yak (med en noe misvisende transliterasjon), men man kan se en Phu yaks ansikt, i typisk stil, er på flaskens etikett over navnet.
EM i friidrett 1998 – Diskoskast menn

Dette er de offisielle resultatene for øvelsen Diskoskast menn ved EM i friidrett 1998 i Budapest, Ungarn med 31 deltagere. Øvelsen ble avholdt den 22. august (kvalifisering) og den 23. august (finalen).
Olav Jenssen representerte Norge. Han klarte ikke å kvalifisere seg til finalen. 


== Medaljevinnere ==


== Resultater ==


=== Kvalifisering ===


==== Gruppe A ====


==== Gruppe B ====


=== Finalen ===


== Eksterne lenker ==
Resultater
Archie Knox

Archibald «Archie» Knox (født 1. mai 1947 i Tealing, Skottland) er en tidligere skotsk fotballspiller og jobber nå som fotballtrener i Blackburn Rovers. Han spilte for fem profesjonelle klubber, og har bl.a. vært trener for Skottlands U-21 landslag. Mest kjent er han likevel som assisterende manager for Alex Ferguson i Manchester United i perioden 1986-91.


== Begynte som spillende manager ==
Hans første trenerrolle kom i den skotske klubben Forfar Athletic mellom 1976-80, da han var spillende manager. Dette var klubben han først begynte sin ligakarriere i, mellom 1965-70. I 1980 ble han assisterende manager for Alex Ferguson i Aberdeen, der han hjalp laget å vinne to skotske cuper, den europeiske Cupvinnercupen og deretter den påfølgende Supercupen. Alt dette i løpet av tre år. I 1983 returnerte Knox til manageryrket, da han var 2,5 år som leder for Dundee. Et kort opphold i Aberdeen fulgte, før han fulgte sjefen Ferguson til Manchester United, hvor han ble værende til 1991. På dette tidspunktet returnerte han til Skottland, der han ble assisterende manager for Walter Smith i Rangers FC. Sammen vant de seks titler på de neste syv sesongene. I juli 1998 ble duoen hentet til Everton, hvor de ble værende til mars 2002.
Det var på dette tidspunktet Archie Knox ble tilknyttet landslaget, da han brukte tre år som assistent for A-landslaget, først under Criag Brown. Korte opphold som assisterende manager i Millwall og Coventry City fulgte, under henholdsvis Mark McGhee og Eric Black. I november 2004 ble han Richard Goughs assistent i Livingston. Samtidig var igjen Knox trener for landslaget. I juli 2006 ble Knox U-21 landslagssjef for Skottland, da Rainer Bonhof gikk av.
I august 2007 ble han ansatt som Boltons assisterende manager for Sammy Lee, men da Lee forlot klubben ble Knox midlertidig manager i to kamper (mot Arsenal og i UEFA-cupen mot Braga), før Gary Megson overtok. Archie Knox ble værende i klubben under Megson, men to dager etter klubben sikret fornyet plass i FA Premier League ble han og seks andre trenere sparket av Megson. Dette skjedde fordi Megson ønsket å ansette sine egne trenere.
Den 4. juli 2008 ble Knox ansatt som førstelagstrener av Blackburn Rovers-manager, Paul Ince. De to hadde tidligere arbeidet sammen i Manchester United.


== Meritter ==
Som spiller:

Skotsk cupfinalist i 1973-74.Som assisterende manager:

Cupvinnercupen: 1982/83
Supercupen: 1982/83
Scottish Cup: 1982, 1983, 1992, 1993, 1996.
Skotsk Premier League: 1991-92, 1992-93, 1993-94, 1994-95, 1995-96, 1996-97
Scottish League Cup: 1993, 1995, 1997


== Referanser ==


== Eksterne lenker ==
(en) Archie Knox – Transfermarkt 
(en) Archie Knox – Soccerbase.com (manager) 
Knox slutter som U-21 sjef, for å begynne i Bolton (BBC sport, august 2007)
Bolton sparket Knox (Daily Mirror, mai 2008)
Knox ansatt av Ince i Blackburn (BBC sport, juli 2008)
Conrad Carlsrud

Conrad Maurentius Carlsrud (født 9. februar 1884 i Kjose i Vestfold, død 21. oktober 1973 i Waterbury, i Connecticut, USA) var en norsk turner og friidrettsutøver som representerte Urædds Turnforening i Porsgrunn.
Carlsrud var født i Kjose i Vestfold og vokste opp i Porsgrunn. Han deltok i «Ekstralekene» 1906 i Athen og OL 1908 i London, og var i 1906 med på det laget som vant Norges første OL-gull gjennom historien. Da han igjen deltok i lagkonkurransen i 1908 fikk han sølv.Han deltok også i spydkast, og kom på 8.-plass i friidrett under Sommer-OL 1906. Hans plassering i spydkast under friidrett under Sommer-OL 1908 er ikke kjent. Hans personlige rekord i spyd var 42,57 meter.
I 2005 ble Carlsruds gullmedalje fra 1906 solgt på auksjon, og kjøpt av Petter Stordalen for kr. 55 000,-.Conrad Carlsrud var sønn av nattkonstabel og grindvokter Karl Olsen Karlsrud (født 1851 i Fet, Nedre Romerike, død 1897 i Porsgrunn) og ekspeditrise og grindvokter Mathilde Olava Karlsrud (født 1859 i Hedrum, Vestfold). Familien flyttet fra Brunlanes i Vestfold til Porsgrunn ca. 1890. I folketellingen for 1910 står Conrad Carlsrud oppført som kommisjonær og elev ved mekanisk fagskole og var bosatt på Osebakken i Porsgrunn. Han emigrerte til Amerika i 1922.


== Referanser ==


== Eksterne lenker ==
(en) Conrad Carlsrud – Olympedia 
(en) Conrad Carlsrud – Sports-Reference (OL-resultater – arkivert) 
(en) Conrad Carlsrud – databaseOlympics.com (arkivert) 
(en) Conrad Carlsrud – Track and Field Statistics 
Profil på Database Olympics
Torskefjorden

For fjordene i Finnmark med lignende navn, se Store Torskefjorden og Lille Torskefjorden.Torskefjorden er en fjord i Senja kommune i Troms og Finnmark. Fjorden er 13 kilometer lang, og går østover fra innløpet mellom Indre Månesodden i nord og Skjøttevika i sør, til Gryllefjordbotn innerst i Gryllefjorden, en av fjordarmene.
Fjorden er rundt 5 kilometer bred i den ytre delen, men ved Torskøya, som ligger midt i fjorden, deler den seg i flere smalere fjordarmer. Gryllefjorden går nordover og så østover forbi tettstedet Gryllefjord, og er den lengste fjordarmen. Øst for Torskøya går fjorden videre innover til bygda Torsken, hvor den deler seg i Skipsfjorden i nord og Osterfjorden i sør.Det er fergesamband ut fjorden fra Gryllefjord til Andenes på Andøya.


== Referanser ==
EM i friidrett 1998 – Spydkast menn

Øvelsen Spydkast menn ved EM i friidrett 1998 i Budapest, Ungarn med 26 deltagere. Øvelsen ble avholdt den 21. august (kvalifisering) og den 23. august (finalen).
Pål Arne Fagernes representerte Norge. Han klarte ikke å kvalifisere seg til finalen. 


== Medaljevinnere ==


== Resultater ==


=== Kvalifisering ===


==== Gruppe A ====


==== Gruppe B ====


=== Finalen ===


== Eksterne lenker ==
Resultater
Georgios Aliprantis

Georgios Aliprantis (gresk: Γεώργιος Αλιπράντης; født 1880, død 31. juli 1943) var en gresk turner.
Han deltok i "Ekstralekene" 1906 i Athen, der han vant gull i tauklatring, foran ungarske Béla Erődi og sin landsmann Konstantinos Kozanitas. Han slo Erődi med hele 2,4 sekunder opp det 10 meter lange tauet. 
Han deltok også i 5-kampen, der han kom på 15.-plass. 


== Referanser ==


== Eksterne lenker ==
(en) Georgios Aliprantis – Olympedia 
(en) Georgios Aliprantis – Sports-Reference (OL-resultater – arkivert) 
(en) Georgios Aliprantis – databaseOlympics.com (arkivert)
Konstantinos Kozanitas

Konstantinos Kozanitas (Κωνσταντίνος Κοζανιτας) (født 1880, død 1953) var en gresk turner. Han representerte klubben Panakhaikos Etairia Patron. 
Han deltok i sommer-OL i Athen i 1906, der han vant bronsemedalje i tauklatring, bak sin landsmann Georgios Aliprantis og ungarske Béla Erődi. Kozanitas og Erődi fikk samme tid opp det 10 meter lange tauet, men Erődi ble dømt foran fordi Kozanitas berørte stolpen som tauet var festet til.  


== Referanser ==


== Eksterne lenker ==
(en) Konstantinos Kozanitas – Olympedia 
(en) Konstantinos Kozanitas – Sports-Reference (OL-resultater – arkivert) 
(en) Konstantinos Kozanitas – databaseOlympics.com (arkivert)
Clementina Black

Clementina Black (født 27. juli 1853 i Brighton, død 19. desember 1922) var forfatter, feminist og pioner innenfor fagforeningsarbeid.


== Liv ==
Hun den eldste datter av advokat og byskriver David Black (1817–1892), og hans hustru Clara Maria Patten, en portrettmaler (1825–1875). I 1875 døde hennes mor fra brokk etter å ha løftet sin invalidiserte ektemann. Som den eldste datteren ble Clementina Black etterlatt med ansvaret av en syk far og sju brødre og søstre. Blant hennes søsken var matematikeren Arthur Black og oversetteren Constance Garnett.Hun begynte å skrive og hennes første roman ble utgitt i 1877. Etter farens død flyttet hun til London hvor hun fortsatte å skrive og ble en nær venn av forfatteren Amy Levy og Eleanor Marx, datter av Karl Marx.
Clementina Black var engasjert i problemene blant kvinner i arbeiderklassen og deltok aktivt i organiseringen rundt Fyrstikkpikenes streik i London i 1888. Black var med og startet Women's Trade Union Association i 1889, deltok i mange år i Women's Industrial Council og var også aktiv i Fabian Society, og ikke minst som feminist, aktiv arbeidet for kvinnelig stemmerett.
Foruten rapporter om sosiale forhold, skrev hun sju romaner, inkludert The Agitator om en sosialistisk steikeleder. Hun døde i sitt hjem i Brighton i 1922 og ble gravlagt på kirkegården East Sheen i London.


== Bibliografi (utvalg) ==
A Sussex Idyll (1877)
Sweated Industry and the Minimum Wage (1907)
A Case for Trade Boards (1909)
Married Women's Work, med andre fra Women's Industrial Council (1915)
The Agitator (1920?)


== Referanser ==


== Eksterne lenker ==
Om Clementia Black fra Womenofbrighton.co.uk (engelsk)
Om Clementia Black fra Spartacus.schoolnet.co.uk (engelsk)
Gryllefjorden

Gryllefjorden er en fjordarm på nordsiden av Torskefjorden i Senja kommune i Troms og Finnmark. Fjorden er 7,5 km lang, fra innløpet mellom Ravnerevna og Juldagsneset og inn til Gryllefjordbotn. Fjorden går først nordover, men snur raskt rett østover. Tettstedet Gryllefjord ligger på sørsiden av fjorden like etter at den svinger østover.Fylkesvei 86 går over Gryllefjordbrua over fjorden, og inn i Ballesvikskartunnelen. Fra Gryllefjord går det ferge ut fjorden og over Andfjorden til Andenes på Andøya. 


== Referanser ==
Bhumidevi

Bhumidevi er ei gudinne i hinduisme, jordgudinnen. Hun er en av Vishnus to koner, den andre var Lakshmi.
RAW

RAW, Raw (rå, rått)  kan vise til:

Raw (foto) (digital foto/billedformat)
Eddie Murphy Raw (Standup/film)
WWE Raw (fribryting)
RAW (magasin), et avantgardistisk kunstmagasin
Anne Borg

Anne Borg (født 28. september 1936 i Oslo, død 19. desember 2016) var en norsk ballettdanser. Hun opptrådte som danser ved alle Oslos teatre i løpet av sin aktive danserkarriere, og var senere sjef for Nasjonalballetten på Den Norske Opera.


== Kunstnerisk virke ==
Hun studerte ballett i Oslo, London, New York og Leningrad. Fra 1960 til 1971 var hun solist, deretter ble hun ballettsjef. I perioden fra 1979 til 1983 var hun lektor, senere professor ved Statens balletthøgskole der hun fra 1991 til 1996 var rektor.
Da hun tiltrådte som ballettsjef i 1971 var hun 34 år gammel, og Operaens første norske ballettsjef. I denne stillingen arbeidet hun aktivt for å gi koreografene gode utviklingsmuligheter. Hun opprettet derfor Ballettverkstedet. Noen av de som har nytt godt av dette er Edith Roger, Kjersti Alveberg og Indra Lorentzen i tillegg til komponistene Arne Nordheim, Ketil Bjørnstad og Synne Skouen.Borg inviterte også utenlandske koreografer til å sette opp verker ved Den Norske Opera. Slik ble det norske publikummet kjent med internasjonale koreografstjerner som blant andre Glen Tetley, Ulf Gadd, Mats Ek og Jiří Kylián.I 1990 sa hun ja til å bli sjef for det konkursrammede ballettkompaniet Carte Blanche, som hadde flyttet til Bergen noen år tidligere. Hun lyktes i å gjenreise kompaniet under navnet Nye Carte Blanche.I 2001 ble hun Norges første professor i ballettfaget. I 2006 ble hun tildelt Senter for Dansekunsts Ærespris for hennes bemerkelsesverdige innsats for norsk dans. Prisen ble overrakt av daværende statsminister Jens Stoltenberg etter en ballettforestilling i Den norske Opera.


=== Roller ===
Blant de viktigste rollene er:

Swanhilda i Coppelia
Frøken Julie i Frøken Julie
Medea i Medea
Giselle i Giselle
Odile i Svanesjøen


=== Utmerkelser ===
Ridder 1. klasse av St. Olavs Orden 1989 for fortjenstfull innsats for norsk ballett
Æresprisen fra Senter for Dansekunst 2006
Norsk kulturråds ærespris 2013


=== Selvbibliografi ===
Dans! (selvbiografi) ISBN 9788246300238


== Familie ==
Anne Borg var gift med kunstneren Finn Hald fra 2006 til hans død i 2010. Paret giftet seg på Anne Borgs 70-årsdag.


== Referanser ==


== Litteratur ==
Hvem Hva Hvor 1990 ISBN 82-516-1267-5


== Eksterne lenker ==
Om dokumentaren Anne Borg ser tilbake fra NRK
Innslag om Balletthøyskolen i NRKs program Kulturoperatørene 13. oktober 1993 (besøkt 3. desember 2017)
Béla Erődi

Béla Erődi (født 1882 i Alvinc, død 10. februar 1946 i Alsóörs) var en ungarsk turner og bryter.
Han deltok i "Ekstralekene" 1906 i Athen, der han vant sølv i tauklatring, bak greske Georgios Aliprantis. Han fikk samme tid som greske Konstantinos Kozanitas, men ble dømt foran fordi Kozanitas berørte stolpen som det 10 meter lange tauet hang fra. 
Andre plasseringer i "Ekstralekene" 1906:

7.-plass i 5-kamp turn
6.-plass i 6-kamp turn
6.-plass i lagkonkurransen
7.-plass i gresk-romersk bryting (lettvekt)


== Eksterne lenker ==
(en) Béla Erődi – Olympedia 
(en) Béla Erődi – Sports-Reference (OL-resultater – arkivert)
Norsk inndeling av vitenskapsdisipliner

Norsk inndeling av vitenskapsdisipliner er en standard som ble vedtatt i 1994 av det daværende «universitetsrådet» (nå Universitets- og høgskolerådet) for klassifisering av vitenskapelig forskning.Standarden bruker av norske universitetsbiblioteker, åpne institusjonsarkiv og ved rapportering av forskningsstatistikk. Inndelingen er en inndeling av vitenskapsdisipliner, ikke av undervisningsfag. Den er derfor ikke organisert på samme måte som fagene undervises, eller etter hvordan de er organisert administrativt. Standarden bygger på OECD-standarder, men er tilrettelagt for norske forhold, bla. ved at det er mange kategorier innen fiskeriforskning. Dessuten har OECD-standarden ikke noen grupper for fag som tilbyr profesjonsutdanning. For studentrapportering og klassifisering av undervisningsfag benyttes oftest standarden Norsk standard for utdanningsgruppering (NUS).
Siden hver disiplin kun kan tilhøre én overkategori (hierarkisk inndeling), passer tverrfaglig og mellomfaglig forskning ikke inn i standarden, og "bindestreksfag" må presses inn i en enkelt kategori.


== Standardens inndeling ==


=== Humaniora (010‑199) ===


=== Samfunnsvitenskap (210‑399) ===


=== Matematikk og naturvitenskap (410‑499) ===


=== Teknologi (510‑699) ===


=== Medisinske fag (710‑899) ===


=== Landbruks- og fiskerifag (910‑959) ===


== Se også ==
CRIStin, forskningsdokumentasjonssystem
Nasjonal søketjeneste for vitenskapelig informasjon i åpne institusjonelle arkiv, NORA
Norsk standard for utdanningsgruppering, Statistisk sentralbyrås standard for utdanningsgruppering.
Deweys desimalklassifikasjon


== Referanser ==
Gustav Raquette

Gustaf (Gösta) Rikard Raquette (født 7. februar 1871 i Tolfta församling i Uppsala län i Sverige, død 1945) var en svensk protestantisk misjonær. Etter å ha tatt Svenska missionsförbundets misjonsskole 1891-93 var han stasjonert i Baku og Bukhara 1895-96, Kashgar 1896-1901 samt i Yarkand 1904-11 og igjen i Kashgar 1913-21. Derfra vendte han tilbake til Sverige via Tibet og India.
Raquette ble gift med Evelina Elisabet Björkgren 16. mai 1896.
Etter hjemkomsten til Sverige begynte han å undervise ved Universitetet i Lund. Gunnar Jarring er en av hans mer kjente studenter fra denne tiden.


== Referanser ==


== Kilder ==
Raquette, Gustaf (Gösta) Rikard i Nordisk familjebok (2. utgaves supplement, 1925)
Evan (navn)

Evan er et mannsnavn dannet som en anglifisert form av Iefan, en walisisk form av John, som er en kortform av Johannes og betyr «Gud er nådig». Navnet kan også være en kortform av greske Evángelos
Evan er også kjent brukt som kvinnenavn. Det er da sannsynligvis en kortform av Evangeline.


== Utbredelse ==
Evan brukes som mannsnavn i Frankrike og USA, men er ikke blant de mest bruke navnene.
Tabellen nedenfor gir en detaljert oversikt over populariteten til mannsnavnet Evan  i noen av de landene hvor statistikk er tilgjengelig.
Evan er også brukt som kvinnenavn i USA, men det er svært sjeldent.
Tabellen nedenfor gir en detaljert oversikt over populariteten til kvinnenavnet Evan  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Menn ===
Evan Wright, amerikansk journalist
Evan Tanner (1971–2008), amerikansk kampsportutøver
Evan Peters (f. 1987), amerikansk skuespiller


=== Kvinner ===
Evan Rachel Wood (f. 1987), amerikansk skuespiller og sanger


== Annen bruk av navnet ==
Evan den allmektige, amerikansk film fra 2007
Evan Baxter, rollefigur i Bruce Almighty og hovedrollefigur i Evan den allmektige
Evan Seleven, norsk band


== Referanser ==


== Eksterne lenker ==

(en) Behind the Name: Evan
(en) Think Baby Names: Evan
Dørslag

Et dørslag (fra tysk durchschlag; noe man slår gjennom) er en slags sil som man kan bruke for å skylle salat og lignende. 
I dørslag er førsteleddet den nedertyske preposisjonen dör, som betyr «gjennom», og den siste delen er slag. Legg merke til at substantivet slag opprinnelig har den samme roten som verbet å slå. Vi sier jo slå ut vannet, og vi slår ofte ut vannet gjennom et dørslag.
Dørslag kan være laget av keramikk, metall eller plast. De er formet som en skål og har gjerne et eller to håndtak. I bunnen finnes det små hull som siler igjennom vannet fra kranen og tar samtidig med seg eventuell smuss.
Man kan også bruke dørslag til å helle av det varme vannet fra for eksempel en kjele med pasta. Pastaen samles opp i dørslaget, mens vannet renner ut gjennom hullene. Ved ysting kunne man bruke et dørslag til å ta opp ostemassen med.


== Se også ==
Damprist
Sil


== Eksterne lenker ==
Se dørslag i DigitaltMuseum.
Norsk Språkråd – dørslag
Sil

Sil kan også referere til silfamilien. Se også Sile.
En sil er en innretning som stopper faste partikler eller større gjenstander å passere i en strøm av væske. 
I vannkraftverk står det en sil med metallstenger i vanninntaket for å hindre trær og større grener å komme inn i turbinene. 
En sil er også et kjøkkenredskap som gjennom en plate med åpninger, eller med vevede metalltråder med hull mellom, lar væsken passere mens faste partikler av en bestemt størrelse holdes tilbake. En tesil holder tebladene tilbake mens teen passerer. 
Et dørslag er en litt større sil konstruert på samme måte som tesil, men som er velegnet til å helle vann der erter og andre grønnsaker eller spaghetti er kokt slik at vannet blir fjernet fra maten og den kan legges på serveringsfat. 
En sil, rist eller et filter kan være egnet til å skille mindre partikler fra større partikler.


== Se også ==
Damprist
Dørslag
Syl

En syl er et verktøy bestående av en stålspiss med håndtak. Det anvendes for eksempel til markering i tre, for å gjøre det lettere å få i skruer, og til å lage hull i lær.


== Se også ==
Teppenål, en slags syl/nål med hull i brukt som håndsyapparat, særlig for tykke materialer som lær eller kanvas.
Greske euromynter

Greske euromynter er sirkulasjonsmynt av Den europeiske unions valuta euro med nasjonalt motiv for Hellas på revers. 


== Euro ==
Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.
For bilder av den siden myntene alle EU-land har felles og en detaljert beskrivelse av mynten, se artikkelen om euromynter.


== Greske motiver ==
Alle de greske euromyntene prydes av ulike motiver og Georgios Stamatopoulos har formgitt dem alle. De mindre valørene avbilder greske fartøy: 1-centmynten viser en modell av et velutviklet athensk fartøy, 2-centmynten et fartøy som ble brukt under Hellas' selvstendighetskrig (1821-27) og 5-centmynten av et moderne lastefartøy for åpent hav. 10-, 20- og 50-centmyntene viser berømte grekere: 10-centmynten viser Rigas Velestinlis-Feros (1757-1798), 20-centmynten Ioannis Capodistras (1776-1831) og 50-centmynten Eleftherios Venizelos (1864-1936). 1- og 2-euromynten har gresk historie og mytologi som tema: 1-euromynten viser bilde av en ugle med utspring fra en firedrakmemynt fra 500-tallet f.Kr. og 2-euromynten forestiller en mosaikktavle fra 200-tallet i Sparta; ifølge gresk mytologi har Zeus tatt en formen til en okse og røvet bort jomfruen Europa. De greske 2-euromyntene har dessuten en tekst på kanten: Ελληνική Δημοκρατία (Ellinikí Dimokratía, den greske republikken). Samtlige greske euromynter prydes også av EUs tolv stjerner og den greske riksbankens symbol, samt det årstall mynten er preget.
Til forskjell fra alle andre euroland har Hellas valgt å ikke kalle euroens mindre enhet cent, men lepton (λεπτον; flertall lepta, λεπτα). Euro skrives ΕΥΡΩ i Hellas, noe som står på 1- og 2-euromyntene. Sedler i den gamle valutaen, drakmer, kan veksles inn frem til 1. mars 2012.Hellas har preget én serie mynter.


== Referanser ==


== Eksterne lenker ==
Den europeiske sentralbanken: Hellas